משמר החופים של רוסיה

250px|ממוזער|שמאל|אוניית 183 של משמר החופים הרוסי
**משמר החופים של רוסיה** (ברוסית: **Береговая охрана России**) או בשמו הרשמי **משמר החופים של [[משמר הגבול של רוסיה|שירותי משמר הגבול]] של [[שירות הביטחון הפדרלי (רוסיה)|שירות הביטחון הפדרלי]]** (ברוסית: **Береговая охрана Пограничной службы Федеральной службы безопасности Российской Федерации, БОХР ПС ФСБ России**) הוא הזרוע הימית ברוסיה האחראית לאבטחת חופי המדינה, הגנת האינטרסים הרוסיים (בתחום הכלכלה והביטחון) בכל אזור ימי שבו הם עלולים להיות בסיכון. אזורים אלה כוללים מים בינלאומיים, חופי הפדרציה הרוסית, נמלים ומקוות מים בפנים הארץ (כאגמים ונהרות). זהו גוף צבאי למחצה המחזיק ברשותו צי אוניות מלחמה מתקדם בעל מוכנות גבוהה מאוד ומהווה חלק ממשמר הגבול של רוסיה.

משמר החופים הרוסי הוקם במתכונתו הנוכחית בשנת 2005 כשקודם לכן התקיים תחת מבנה שונה.

## היסטוריה
250px|שמאל|ממוזער|ספינת הסיור 'אוריול' בשירות היחידות הימיות של משמר הגבול הסובייטי, 1 במרץ 1987.
250px|שמאל|ממוזער|דגל היחידות הימיות של משמר הגבול הסובייטי

משמר החופים הרוסי יונק את שורשיו מגוף הסיור הימי הראשון שהוקם ברוסיה, שייטת שירות הקורפוס הנפרד של משמרות הגבול הקיסריים (Флотилия Отдельного корпуса пограничной стражи) שהוקמה בשנת 1898 והתקיימה עד פרוץ מלחמת האזרחים ברוסיה.

בשנת 1921 הוקמו היחידות הימיות של משמרות הגבול הסובייטים (Морпогранохрана СССР).

משמר החופים של הפדרציה הרוסית הוקם בשנת 1992 בתור הכוחות הימיים של משמר הגבול הרוסי (Морские Силы Погранвойск ФПС России) שהוקמו על בסיס היחידות הימיות של משמרות הגבול של ברית המועצות (Морские части пограничных войск, МЧПВ СССР).

ב-29 באוגוסט 1997 הוקמה האבטחה הימית (Морская охрана, МОХР ФПС России), שהייתה הזרוע הימית של שירות משמר הגבול הפדרלי הרוסי. למפקד האבטחה הימית מונה האדמירל אינוקנטי נליוטוב שעמד בראש הזרוע הימית עד 1999 כשהוחלף על ידי סגן האדמירל ואלרי לוגוויננקו שמונה במקביל לכהן כסגן מנהל שירות משמר הגבול הפדרלי הרוסי.

במאי 2005 האבטחה הימית פורקה והפכה למשמר החופים של משמר הגבול (Береговая Охрана ПС ФСБ).
## מפקדי משמר החופים הרוסי
מפקד מחלקת משמר החופים של רוסיה מכהן במקביל כסגן מפקד שירות משמר הגבול הפדרלי.

## גלריה

קובץ:Russian coast guard vessel 183.jpg|הספינה "וולגה" בחופי קמצ'טקה.
קובץ:Корабль Амурской флотилии 146.jpg|ספינה 1249 בנהר אמור.
קובץ:Vladimir Putin 31 May 2000-6.jpg|תרגיל לחילוץ ימי (31 במאי 2000).
קובץ:Береговая охрана 2 катер 635.JPG|ספינת סיור מהירה של משמר החופים
קובץ:PSKR-Magadanets2007Petropavlovsk.jpg|האונייה "מגדנץ" במי האוקיינוס השקט (אוגוסט 2007).
קובץ:Russian Border Guard vessel Vorovskiy in Seattle (cropped).jpg|הספינה 'וורובסקי' מול חופי סיאטל (26 באוגוסט 2009).
קובץ:RIAN archive 778338 Coast guard unit activity of Russian Federal Security Service's Amur Region Border Guard Agency.jpg|מפקד ספינה בעת סיור ימי, בחופי בלאגובשצ'נסק, מחוז אמור (10 באוקטובר 2010).
קובץ:Lun-class ekranoplan 1.jpg|הספינה "לון", בחופי כספייסק.
קובץ:RIAN archive 942200 Border guards of the Federal Security Service pursuing trespassers of the maritime boundary during exercises in Kaliningrad region.jpg|אנשי משמר החופים בעת תרגיל בחופי קלינינגרד.


## ראו גם
*שירות משמר הגבול הפדרלי
*משמר הגבול האוקראיני
*משמר החופים של ארצות הברית
*משמר החופים של הרפובליקה העממית של סין

## קישורים חיצוניים

*משמר החופים הרוסי באתר Army.lv ברוסית
*משמר החופים הרוסי שנתיים לאחר הקמתו ברוסית

## הערות שוליים

קטגוריה:רוסיה: צבא וביטחון
קטגוריה:הכוחות המזוינים של הפדרציה הרוסית
קטגוריה:שירות הביטחון הפדרלי (רוסיה)
קטגוריה:משמר חופים
קטגוריה:רוסיה: גבולות